Diari Oficial de la Generalitat Valenciana


Sumari del DOGV 4775, del 15-06-2004 (2004/6023)

Notificació per edicte de la proposta de resolució de l'expedient sancionador 047/04 SAN, seguit contra Odontoval, SL (Totaldent).
----------------------------------------------------------------------------------------------------------------------------------

### Dades del document

Número de DOGV
:   4775

Data del DOGV
:   15-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6023


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de la proposta de resolució de l'expedient sancionador 047/04 SAN, seguit contra Odontoval, SL (Totaldent). [2004/X6023]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica a Odontoval, SL (Totaldent) amb últim domicili conegut al c/ Professor Beltrán Báguena, 4, baixos, de València, proposta de resolució de data 2 d'abril de 2004 dictada per la instructora de l'expedient sancionador núm. 47/04 SAN, que s'està tramitant a la Unitat d'Inspecció del Territori d'aquesta Conselleria:
  
Examinat l'expedient sancionador instruït a la mercantil Odontoval, SL, com a conseqüència de les actuacions prèvies practicades a l'empara de l'art. 12 del Reial Decret 1398/1993, de 4 d'agost, pel qual s'aprova el Reglament de procediment per a l'exercici de la potestat sancionadora.
  
Després de dictar l'acord d'iniciació per la secretària autonòmica de Territori i Medi Ambient, de data 9 de febrer de 2004, nomenades les corresponents instructora i secretària, de conformitat amb el que disposa l'article 135 de la Llei 30/1992, de 26 de novembre, del règim jurídic de les administracions públiques i procediment administratiu comú i de l'article 13 paràgraf 2 del Reial Decret 1.398/1993, de 4 d'agost, pel qual s'aprova el Reglament del procediment per a l'exercici de la potestat sancionadora.
  
Comunicat l'esmentat acord en data 13 de febrer de 2004 en el qual s'imputaven els fets següents:
  
Que l'informe denúncia núm. 314/03 de data 14 de novembre de 2003 formulat per la patrulla del Servei de Protecció de la Naturalesa (Seprona) de la Guàrdia Civil de València (601a Comandància) respecte de la mercantil Odontoval, SL, franquícia de Totaldent, amb CIF N19418092 que exerceix l'activitat de clínica dental al carrer Professor Beltrán Báguena, 4 de València s'han pogut constatar els següents fets:
  
1. Que en data 10 de novembre de 2003 es van visitar les instal·lacions de la mercantil Odontoval, SL, situades a l'adreça anteriorment citada, es comprovà que no es troba inscrita en el Registre d'Establiments, Centres i Serveis Sanitaris i Veterinaris de la Comunitat Valenciana de conformitat amb l'article 2 de l'Ordre de 12 de març de 1998, de la Conselleria de Medi Ambient, per la qual es crea i regula el Registre d'Establiments, Centres i Serveis Sanitaris i Veterinaris de la Comunitat Valenciana (DOGV núm. 3224, de 17 d'abril de 1998).
  
2. Que, així mateix, no posseeix:
  
El Llibre oficial de control de residus sanitaris, en el qual ha de constar l'origen dels residus, la quantitat, la destinació, els mètodes i els llocs de tractament, com també les dates de generació i cessió.
  
Els documents de control i seguiment dels residus sanitaris del Grup III i citostàtics a gestor autoritzat.
  
L'informe anual que han de presentar els productors de residus sanitaris del Grup III i citostàtics davant la Conselleria de Territori i Habitatge.
  
S'ha infringit amb això els apartats 1 i 3 de l'article 18 del Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris (DOGV núm. 2401, de 5 de desembre de 1994) que estableixen que els centres, serveis i establiments que produïsquen residus sanitaris del grup III i citostàtics, hauran de portar al dia un llibre oficial de control, en el qual haurà de constar l'origen dels residus, la quantitat, la destinació, els mètodes i llocs de tractament, com també les dates de generació i cessió i que ha d'emplenar el document de control i seguiment que establisca la Conselleria de Medi Ambient, i també presentar davant d'aquesta un informe anual on s'haurà d'especificar, almenys, la quantitat de residus sanitaris gestionats, la seua naturalesa i destinació final.
  
Vista la documentació presentada per la mercantil Odontoval, SL, en data 19 de febrer de 2004, que no ha formulat al·legacions a l'acord d'iniciació, cal fer les següents consideracions:
  
Que el present expedient sancionador s'ha iniciat per dues presumptes violacions de l'article 73.5.a) i del 73.4.c), respectivament, de la Llei 10/2000, de 12 de desembre, de residus de la Comunitat Valenciana en relació amb l'article 2 de l'Ordre de 12 de març de 1998, de la Conselleria de Medi Ambient, per la qual es crea i regula el Registre d'Establiments, Centres i Serveis Sanitaris i Veterinaris de la Comunitat Valenciana i amb els apartats 1r i 3r i 18 del Decret 240/1994, de 22 de novembre, del Govern Valencià, en no disposar del Llibre Oficial de Control de Residus Sanitaris, dels documents de control i seguiment dels residus sanitaris del Grup III i citostàtics a gestor autoritzat i de l'informe anual que han de presentar els productors de residus sanitaris del Grup III i citostàtics davant de la conselleria de Territori i Habitatge, i no trobar-se inscrit en el Registre d'Establiments, Centres i Serveis Sanitaris i Veterinaris de la Comunitat Valenciana.
  
Que el particular ha presentat còpia del contracte amb l'empresa que retira els residus, còpies dels albarans de recollida, llicència d'activitat de la societat i còpia de la seua inscripció al Registre d'Establiments, Centres i Serveis Sanitaris i Veterinaris de la Comunitat Valenciana.
  
Que en conseqüència, de la documentació la falta de la qual se li imputava en l'acord d'iniciació, seguirien faltant per presentar el Llibre Oficial de Control de Residus Sanitaris, en el qual han de constar l'origen dels residus, la quantitat, la destinació, els mètodes i llocs de tractament, com també les dates de generació i cessió i l'informe anual que han de presentar els productors de residus sanitaris del Grup III i citostàtics davant de la Conselleria de Territori i Habitatge.
  
Que els fets imputats en l'acord d'iniciació del present procediment sancionador, no han sigut desvirtuats per la mercantil expedientada, que no ha acreditat que posseeix la totalitat de la documentació requerida en la inspecció, per la qual cosa cal suposar que manca de la part d'aquesta.
  
Que en conseqüència, la mercantil Odontoval, SL, ha incorregut en una infracció administrativa en matèria de residus tipificada article 73.4.a) de la Llei 10/2000, de 12 de desembre, de residus de la Comunitat Valenciana en relació amb els apartats 1r i 3r de l'article 18 del Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris, i qualificada com a greu.
  
Que per raó del principi de proporcionalitat de l'article 131 de la Llei 30/1992 i de l'aplicació de les circumstàncies de l'article 75 de la citada Llei 10/2000 als fets que ens ocupen, concretem la sanció dins dels límits de multa previstos per a les infraccions greus (multa des de 601,02 € fins a 30.050,61 €, excepte en els residus perillosos, que serà des de 6.010,13 € fins a 300.506,05 €), en 6.010,13 euros (sis mil deu euros i tretze cèntims), per la qual cosa la sanció s'imposarà en el seu grau mínim.
  
Vist que, els fets referits poden constituir una infracció d'acord amb el que tipifiquen els articles 73.4.a) de la Llei 10/2000, de 12 de desembre, de residus de la Comunitat Valenciana en relació amb els apartats 1r i 3r de l'article 18 del Decret 240/1994, de 22 de novembre, del Govern Valencià, qualificada com a greu.
  
Vist que de conformitat amb l'article 137.3 de la Llei 30/1992, de 26 de novembre, de règim jurídic de les administracions públiques i del procediment administratiu comú, els fets constatats per funcionaris a qui es reconeix la condició d'autoritat, i que es formalitzen en document públic observant els requisits legals pertinents, tindran valor probatori.
  
Vist que els apartats b) de l'article 75.2 de la Llei 10/2000, de 12 de desembre, de residus de la Comunitat Valenciana, que estableixen que les infraccions greus se sancionaren amb multa des de 601,02 € fins a 30.050,61 €, excepte en els residus perillosos, que serà des de 6.010,13 € fins a 300.506,05 €, tingudes en compte les circumstàncies per a la fixació de les sancions previstes en l'article 75.1 i l'article 80.1.b) de la citada Llei en relació amb l'Ordre de 26 de novembre de 2003, de la Conselleria de Territori i Habitatge, sobre delegació de competències sancionadores (DOGV núm. 4656, de 23 de desembre de 2003), que atorga la competència sancionadora en el supòsit d'infraccions greus a la secretària autonòmica de Territori i Medi Ambient.
  
La instructora formula la següent proposta de resolució:
  
Que s'impose a la mercantil Odontoval, SL, una sanció de 6.010,13 € (sis mil deu euros i tretze cèntims) per una infracció greu tipificada en l'article 73.4.a) de la Llei 10/2000, de 12 de desembre, de residus de la Comunitat Valenciana amb relació als apartats 1r i 3r de l'article 18 del Decret 240/1994, de 22 de novembre, del Govern Valencià, ja que no disposa del Llibre Oficial de Control de Residus Sanitaris, en el qual ha de constar l'origen dels residus, la quantitat, la destinació, els mètodes i llocs de tractament, com també les dates de generació i cessió i de l'informe anual que han de presentar els productors de residus sanitaris del Grup III i citostàtics davant d'aquesta conselleria.
  
De conformitat amb l'article 78 de Llei 10/2000, de 12 de desembre, de residus de la Comunitat Valenciana, l'infractor està obligat a la reposició o la restauració de les coses al ser i estat anteriors a la infracció comesa, que consisteix en aquest cas en l'esmena de les deficiències documentals que van ocasionar la incoació del present expedient sancionador i, si no s'hi procedira, es podrà acordar, una vegada transcorreguts els terminis assenyalats en el requeriment corresponent, la imposició de multes coercitives, que no superaren el 20% de la sanció establida, o l'execució subsidiària per compte de l'infractor i a la seua costa.
  
Per raó del que disposa l'article 19 del Reial Decret 1.398/93 de 4 d'agost, se li notifica la present proposta de resolució acompanyada de la relació de documents que apareixen en l'expedient i se li concedeix un termini de quinze dies, comptadors a partir del dia següent a la seua recepció, perquè formule les al·legacions i presente els documents i informacions que estime pertinents.
  
Documents:
  
1. Informe denúncia amb núm. de ref. 314/03 de 14 de novembre de 2003 de la patrulla del Seprona de la Guàrdia Civil de València (601a Comandància) respecte de la mercantil Odontoval, SL.
  
2. Requeriment de presentació de documentació de data 17 de novembre de 2003 de l'Àrea de la Inspecció del Territori d'aquesta conselleria.
  
3. Acord d'iniciació de l'expedient sancionador 47/04 SAN de 09.02.2004.
  
4. Documentació presentada per l'entitat expedientada en data 19.02.2004.
  
I perquè servisca de notificació a l'interessat mencionat anteriorment, s'expedeix el present edicte.